NaiveNeuron/SloPal huggingface dataset:
Blanár, Juraj, poslanec NR SR (2017-06-15):
Ďakujem. Pán poslanec, hovorili ste o znížení odvodu za poistencov štátu, ale nepovedali ste všetky informácie, ktoré s tým boli spojené. A preto chcem to teraz doplniť. Veľmi dobre viete, že tento pozmeňujúci návrh bol podaný v súčinnosti ministerstva zdravotníctva, kedy sám pán minister nás požiadal o takúto úpravu s tým, že v podstate zdravotná poisťovňa bude stále na úrovni 4 % de facto, pretože sa zrušili tzv. odvodové stropy pre ľudí, ktorí majú vyššie príjmy. To bola len technická záležitosť, to znamená, že sa to zachovalo v podstate na tejto úrovni, dokonca niekoľko miliónov vďaka tejto operácii je tam viacej. Čiže taká je celá pravda. Ale ja jedným dychom chcem dodať, samozrejme, všetci chceme, aby bolo v zdravotníctve viacej peňazí. V súčasnosti prebiehajú rokovania o oddlžení, pán minister zdravotníctva spoločne aj s ministrom financií, to sú obrovské čiastky. Ale podarilo sa nám pre tento rok, a takisto dobre viete, vyrokovať 50 mil. naviac do zdravotníctva oproti tomu, čo bolo navrhované a ďalších 100 mil. rezerva. A máme teraz pred sebou spoločne a som presvedčený, že tá diskusia bude konštruktívna, aby sme ten ďalší rozpočet pre zdravotníctvo nasadili tak, že bude riešiť tie základné veci, ktoré je potrebné riešiť. Ale čo je najdôležitejšie pre nás, je nájsť mechanizmus na oddlženie nemocníc, pretože toto je niečo, čo v zdravotníctve jednoducho je niečo podobné, ak by som to nazval, ako nejaká pliaga. Musí sa to ozdraviť. A toto je kľúčová vec, ktorú musíme zvládnuť spoločne. A spoločne aj pripraviť rozpočet tak, aby sme mohli byť spokojní aj vo výbore pre zdravotníctvo.
Švejna, Ivan, poslanec NR SR (2014-09-19):
Ďakujem. No, bolo tu povedané, že aj ministerský predseda, aj predseda výboru pre európske záležitosti hovorí niečo iné k zahraničnej politike a ja to len potvrdzujem, a dokonca poviem ináč, v prípade napríklad predsedu výboru pre európske záležitosti sme boli svedkami, keď hovoril úplne opačne ako minister zahraničných vecí. Každý vnímavý, len trošku vnímavý človek to musel počuť. Vážené kolegyne, kolegovia, treba si uvedomiť, že my sme členmi NATO, my sme členmi Európskej únie, dobrovoľne v referende sme si vybrali členstvo v Európskej únii a aj hlasmi všetkých politických strán, či od ľavice, od extrémnej ľavice dokonca, až po pravicu, tak, prosím vás, vážte každé jednotlivé slovo, ktoré poviete najmä na adresu našich spojencov, pretože naša rodina, to je Európska únia. Môžme mať rozdielne názory, ale stále musíme chápať, že toto je naša rodina. Ďakujem.
Grendel, Gábor, podpredseda NR SR (2023-02-10):
Pani poslankyňa Jana Majorová Garstková.
Sulík, Richard, predseda NR SR (2011-02-01):
Ďakujem. Prihlásili sa traja poslanci s faktickými poznámkami. Uzatváram možnosť. A slovo má pán poslanec Matovič.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 137, za 68, proti 4, zdržalo sa 63 poslancov, 2 nehlasovali. Konštatujem, že návrh nebol schválený. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia informačno-technických prostriedkov za I. polrok 2019 (tlač 1567). Pán poslanec Šuca, nech sa páči, máte slovo. (Hlasovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2019 , tlač 1567.)
Ľ. Kaník, minister práce, sociálnych vecí a rodiny SR: (2003-05-20):
Pokiaľ pán poslanec Tkáč povedal, že mimoriadne okolnosti nie sú, tripartita nemôže byť takým orgánom, ktorý vyvoláva mimoriadne okolnosti a považuje to za nezmyselné, že tripartita zastaví legislatívny proces, možno s ním súhlasiť, ale také máme zákony. Odvolávali sa na ne viacerí tu dnes, ale zákon hovorí o tom, že zákony treba dvakrát prerokovať v tripartite. A pokiaľ tripartita nezasadá, nie nesúhlasí, pokiaľ páni poslanci nemajú presné informácie, nie je problém v tom, že tripartita nesúhlasila, ale v tom, že tripartita 2 riadne zasadania neuskutočnila nie z vôle vlády, ale z vôle sociálnych partnerov. A to sa nedá predpokladať, pretože tripartita sa počíta za orgán, ktorý bude zasadať, ktorý bude prerokúvať zákony. A vláda je bezmocná, pokiaľ sa tripartita postaví proti legislatívnemu úsiliu vlády. A nemôže postupovať ďalej v legislatívnom procese, pokiaľ chce dodržať zákon o tripartite. Pokiaľ je to nezmyselné, možno to nezmyselné je, ale je to faktom. Je to realitou, ktorá je v súlade so zákonmi tejto krajiny. Pánu poslancovi Husárovi by som chcel len na vysvetlenie uviesť, že nedochádza k žiadnej úspore mesiaca. Naopak, k tejto úspore by došlo, pokiaľ by Národná rada neschválila skrátené legislatívne konanie, pretože by bolo riziko, že zákon nebude prijatý včas opäť nie z viny vlády, ale z viny nerokovania tripartity. Vláda, naopak, rokovala, mimoriadne sa zišla len k tomuto bodu okamžite, ako tripartita prerokovala tento návrh, ešte v ten deň večer sa vláda mimoriadne zišla. To znamená, vláda urobila to, čo maximálne mohla urobiť, aby s absolútne žiadnou časovou stratou sa tento zákon dostal do Národnej rady. Keď pán poslanec Tkáč spomínal proces, akým Sociálna poisťovňa predpokladá, o koľko je možné zvýšiť dôchodky. Presne tento proces bol dodržaný, presne na základe údajov Sociálnej poisťovne, ktoré sú zahrnuté v rozpočte, ktoré schválila Národná rada minulého roku. Navrhujeme ich o toľko zvýšiť, o koľko to navrhla Sociálna poisťovňa. Presne takým spôsobom, ako pán poslanec popísal, tento proces bežal, pokiaľ ho nezabrzdila tripartita. Je to jednoducho tak, či sa nám to už páči alebo nepáči. Takže v žiadnom prípade tu nejde o nečinnosť vlády ani o nevôľu vlády, ale o reálny, nepríjemný a možno nezmyselný fakt, ktorý je ale reálne spôsobený nerokovaním tripartity z vôle sociálnych partnerov. Ďakujem.
Pellegrini, Peter, predseda NR SR (2015-09-24):
Ďakujem veľmi pekne. Prosím, uviesť do záznamu. S faktickou poznámkou pán poslanec Martinák. Poprosím zapnúť faktickú poznámku pánovi poslancovi Martinákovi. Počkajte, už to ide, pán poslanec.
Blanár, Juraj, podpredseda NR SR (2022-09-22):
Ďakujem, pán spravodajca, za informáciu. Otváram všeobecnú rozpravu. Písomnú prihlášku som neobdržal pred začatím rokovania o tomto bode, preto dávam možnosť prihlásiť sa ústne do rozpravy, pani poslankyne, páni poslanci. Konštatujem, že ako jediný je prihlásený pán navrhovateľ Lehotský. Uzatváram možnosť prihlásiť sa do rozpravy a udeľujem mu slovo.
Blaha, Ľuboš, podpredseda NR SR (2024-02-08):
Ďakujem pekne, pán minister, keďže teda vypršal čas určený pre hodinu otázok, tak poďakujem členom vlády a pokračovali by sme hlasovaním. Vyhlasujem aspoň technicky trojminútovú prestávku alebo štvorminútovú do 15.10 h a budeme pokračovať hlasovaním. Ďakujem pekne. (Prestávka.)
V. Veteška, podpredseda NR SR: (2003-12-09):
Teraz dávam slovo určenému spoločnému spravodajcovi predsedovi výboru pre financie, rozpočet a menu poslancovi Pálovi Farkasovi a prosím ho, aby informoval Národnú radu o výsledkoch rokovania výborov o tomto vládnom návrhu zákona a aby odôvodnil návrh a stanovisko gestorského výboru. Nech sa páči, pán poslanec Farkas.
Szalay, Tomáš, poslanec NR SR (2024-05-02):
Ďakujem pekne, pán predsedajúci. Ďakujem, Oskar, veľmi vecná a dobrá, dobrý príspevok do tejto diskusie. Ten proces nie je v poriadku a s tým absolútne s tebou súhlasím, toto malo ísť riadnym procesom. Chápem, že teraz sa už nebavíme o procesnej stránke, ale ono sa to na to postupne nadviaže. Toho, čo sa ja najviac obávam, je to, čo príde v druhom čítaní, lebo nie všetky pozmeňováky sme zatiaľ videli a ono keď sa objavia v utorok ráno na stole, tak možno budeme všetci prekvapení. Ale plne súhlasím, a máme aj v SaS-ke podobný postoj k tomuto zákonu, že upravuje niekoľko zmysluplných vecí, hýbe sa správnym smerom, na rozdiel možno od iných sektorov, tieto návrhy v tomto, v tom, v tomto zákone sú, idú správnym smerom. Možno by som sa aj pridal k pánovi poslancovi Balážovi, že zdravotníctvo by nemala byť tá téma, kde by sme sa mali tuná teraz na politike vybíjať, ale skôr by sme mali hľadať, ako sa tie veci dajú zlepšiť. A v prvom rade sa dajú, pani ministerka, zlepšiť lepším procesom. Ďakujem.
Grendel, Gábor, podpredseda NR SR (2022-06-28):
Ďakujeme, pán minister. Prosím zaujmite miesto pre navrhovateľov. Teraz dávam slovo spoločnej spravodajkyni z výboru pre pôdohospodárstvo a životné prostredie pani poslankyni Jarmile Halgašovej, aby informovala Národnú radu o výsledku rokovania výborov o tomto návrhu zákona a aby odôvodnila návrh sa stanovisko gestorského výboru.
Grendel, Gábor, podpredseda NR SR (2022-04-28):
S ďalšou faktickou poznámkou pani poslankyňa Romana Tabák.
Laššáková, Jana, podpredsedníčka NR SR (2013-10-17):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Kollár a pán poslanec a spravodajca. Končím možnosť prihlásiť sa do rozpravy. Vzhľadom na to, že sa blíži 11.00 hodina, nebudeme teda pokračovať v rozprave a vyhlasujem krátku prestávku do 11.03. (Krátka prestávka.) (Po prestávke.)
Danko, Andrej, podpredseda NR SR (2024-06-27):
S reakciou poslanec Škripek.
Jurinová, Erika, podpredsedníčka NR SR (2013-10-24):
Pán poslanec nechce reagovať. Ďalší prihlásený rečník je pán poslanec Jarjabek, ktorý nie je v miestnosti, prepadá mu poradie. Nech sa páči, pani poslankyňa Mezenská.
Ďuriš Nicholsonová, Lucia, podpredsedníčka NR SR (2019-02-12):
Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Gaborčákovej.
Sulík, Richard, predseda NR SR (2011-09-09):
To pán Jarjabek ma odpútava. (Smiech v sále.) Pani poslankyňa Rošková.
Ďuriš Nicholsonová, Lucia, podpredsedníčka NR SR (2019-03-27):
Teraz dávam slovo spravodajcovi, ktorého určil navrhnutý gestorský výbor pre hospodárske záležitosti. Opäť, pán poslanec Kondrót.
Érsek, Árpád, minister dopravy a výstavby SR (2017-06-13):
Ďakujem za slovo. Vážený pán podpredseda, vážené dámy, vážení páni, na dnešné rokovanie predkladám návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov. Tento zákon upravuje podmienky pre poskytovanie dotácií na obstarávanie nájomných bytov určených na riešenie sociálneho bývania, technickej vybavenosti k týmto bytom a na odstránenie systémových porúch bytových domov. V predloženom návrhu zákona sa navrhuje možnosť pripojiť nový typ nájomného bytu, a to štartovací byt. Ide o nájomný byt bežného štandardu s podlahovou plochou do 50 metrov štvorcových a limitovanou dĺžkou nájmu pre oprávnenú domácnosť maximálne na šesť rokov. Na obstarávanie takéhoto bytu sa navrhuje možnosť poskytnutia vyššieho podielu dotácie, garážové stojisko v rámci technickej vybavenosti. Návrh obsahuje taktiež úpravy a doplnenie, ktoré spresňujú podmienky pre poskytovanie dotácie. Vážené panie poslankyne, vážení poslanci, žiadam vás o podporu tohto návrhu zákona. Ďakujem, skončil som.
Kleinert, Dana, poslankyňa NR SR (2024-01-17):
Ďakujem. Aj ja len veľmi krátko. Pán Hlina, mňa zaujala vaša poznámka o tom grafickom porovnaní, to komparované znenie zákona. Ja tiež rada vidím veci graficky jasne, vizuálne jasne a pán Danko by so mnou určite súhlasil, že také veci je dôležité vidieť. A tu mi pri tom napadlo, keďže ja mám fakt dobrú tú vizuálnu pamäť, ako kolega poslanec Dostál spravil také to porovnanie diplomovky pána Danka s plagiovaným textom, ktorý sa objavil v jeho diplomovke, a tam je to zase úplne presne opačne, ako ste vy hovorili, že aká veľká zmena sa udeje oproti novému zneniu, tak tam je to zasa, že úplne, že jedna k jednej. Strašne je to smiešne, ale je to treba asi to znova obnoviť. Je to úplne akože, jak taký semafor to tam svieti, fakt super to je. Ale toto nie je iba o pánovi Dankovi, hovorím to preto, že je to veľmi symptomatické pre činy tejto koalície, ale aj atmosféry v spoločnosti, lebo keď nezreflektujeme ani ako spoločnosť na takéto veci, ako je napríklad plagiátorstvo takéhoto typu dokonca, tak potom sa vlastne ani nemôžeme čudovať, že nám návrhy v znení zákonov napíšu advokáti obvinených, či nebodaj sami obvinení. Je to teda smutný fakt, ale v tejto situácii sa, žiaľ, nachádzame.
Jurinová, Erika, podpredsedníčka NR SR (2015-11-25):
Reakcia, pani poslankyňa Nicholsonová.
Nicholsonová, Lucia, podpredsedníčka NR SR (2016-05-19):
Ďakujeme aj my. Pán poslanec, chcem sa opýtať, či máte doplňujúcu otázku. Ak áno, prihláste sa ako na faktickú a máte dve minúty. Nie, nie je tomu tak. Ďakujem. Druhú otázku položil pán poslanec Peter Náhlik a znie: „Vážený pán predseda vlády, energetika a energetická bezpečnosť predstavuje významnú prioritu v regionálnom a celoeurópskom kontexte. Čo je cieľom slovenského predsedníctva v tejto oblasti?“ Nech sa páči.
Šeliga, Juraj, podpredseda NR SR (2020-04-28):
Ďakujem. Ako ďalšia vystúpi alebo mala by vystúpiť pani poslankyňa Tabák. Nie je tu, tým pádom stráca poradie. Ako ďalší, pán poslanec Baláž. Nie je tu, stráca poradie opäť. A kým dám slovo pánovi Ledeckému, panie poslankyne, páni poslanci, pán Ledecký je posledný písomne prihlásený do rozpravy s tým, že ďalšie kolegyne a kolegovia už stratili poradie, ak nebudú v rokovacej sále v momente, keď ich budem vyzývať, strácajú možnosť vystúpiť v rozprave. Prosím, dajte im vedieť, ak tu chce niekto byť, aby prišiel, aby sa nikto nesťažoval, že o tom nemohol vedieť a podobne. Nech sa páči, pán Ledecký, máte slovo.
Zmajkovičová, Renáta, podpredsedníčka NR SR (2014-05-15):
Faktické poznámky na vystúpenie pána poslanca nie sú žiadne. Teraz pán poslanec Lipšic bol posledný, ktorý bol písomne prihlásený do rozpravy. (Reakcia z pléna.) Pán poslanec Hlina. Poprosím, zapnite pána poslanca Hlinu. Nech sa páči.
Ódor, Ľudovít, dočasne poverený predseda vlády (2023-06-22):
Dobrý deň. Vážený pán podpredseda Národnej rady, vážená Národná rada, vážení členovia vlády, dovoľte mi, aby som podľa § 131 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je pán minister dopravy a výstavby, pán Lančarič, zastupuje ho minister pôdohospodárstva a rozvoja vidieka Slovenskej republiky pán Jozef Bíreš, minister Slovenskej republiky Michal Horváth, zastupuje ho pán minister pôdohospodárstva a rozvoja vidieka Slovenskej republiky pán Bíreš, pán minister investícií, regionálneho rozvoja a informatizácie Slovenskej republiky Peter Balík, zastupuje ho taktiež minister pôdohospodárstva a rozvoja vidieka Slovenskej republiky pán Jozef Bíreš. A posledný v poradí je pán minister hospodárstva Slovenskej republiky Peter Dovhun, zastupuje ho pán minister vnútra Slovenskej republiky Ivan Šramko, Šimko, pardon. Neprítomní sú aj členovia vlády, ktorým neboli položené otázky, a to pani podpredsedníčka vlády pre plán obnovy a odolnosti a využívanie eurofondov pani Lívia Vašáková, ministerka práce, sociálnych a rodiny pani Soňa Gaborčáková, pán minister obrany Martin Sklenár, pán minister zahraničných vecí a európskych záležitostí Miroslav Wlachovský a minister školstva, vedy, výskumu a športu pán Daniel Bútora. Ďakujem pekne.
Vaľová, Jana, poslankyňa NR SR (2020-07-24):
Ďakujem veľmi pekne. Ja si myslím, že tu v prvom rade, neviem, či ste, kolegovia, pochopili, tu nejde o diplomovku, ale tu ide o česť a morálku. Ja si tu pamätám volebné obdobia, kedy tu pán Igor Matovič stál a až úplne nepríčetne vrieskal, ako treba zoťať hlavu Dankovi, ako treba zoťať hlavu všetkým, ktorí akokoľvek podľa neho porušili zákon, morálku a podobne. Dnes, keď ten istý prešľap urobil on, to znamená, ako bolo v prípade pána Danka, že diplomová práca, ktorú napísal, bola plagiát, dnes máte nieže iný meter, ale dnes má pán premiér a všetci iný kilometer, ja to volám, pretože v SME-čku je jeden redaktor, ktorý vždycky veľmi rád používa takú vetu, a to hovorím o denníku SME: „Čo keby Fico?“ A porovnáva to, čo robíte vy, keby to urobil Fico. Čo by sa stalo? Alebo keby to urobil niekto zo SMER-u. Čiže tu nejde o obyčajnú, nejaký, o nejaký plagiát, ale tu ide o morálku a o to, čo sa tu dialo, keď Danka podozrieval z toho, aby, že vlastne napísal zlú prácu, ako kričal, aby odstúpil, akoby najradšej čokoľvek ktokoľvek urobil, aby, aby týchto ľudí pozatvárali. Ja som to pred chvíľou hovorila aj o Daniela Lipšica, že to isté hovoril, vážení, a keď sa to stalo jemu, tak potom ten trest bol úplne iný. A to isté v tomto prípade hovoril pán Matovič, že on to urobil neúmyselne. A tu pán Baránik povie, že nezatvárajú za neúmyselné trestné činy. No tak jedných budeme zatvárať za neúmyselné trestné činy a druhých budeme nechávať. Takže je to o morálke a je to o tom, že vodu kážete a víno pijete. A na vás sa tá spravodlivosť vzťahovať nebude, iba na tých iných.
Ďuriš Nicholsonová, Lucia, podpredsedníčka NR SR (2019-06-20):
Vyhlasujem... Chcete v rozprave vystúpiť? Nech sa páči, pán poslanec vystúpi v rozprave. Pán navrhovateľ, môžte. No pýtala som sa, či. Však nemusíte zaňho rozprávať, pán poslanec Blanár. Nie? Však som sa pýtala, či chce vystúpiť v záverečnom. Dobre. Takže vyhlasujem všeobecnú rozpravu k tomuto bodu za skončenú. Nech sa páči, pán navrhovateľ má priestor na záverečné slovo.
Zmajkovičová, Renáta, podpredsedníčka NR SR (2014-09-17):
Pán poslanec, procedurálny?
Figeľ, Ján, poslanec NR SR (2013-05-28):
Nech sa páči, Igor Matovič.
Danko, Andrej, predseda NR SR (2019-10-25):
Poslankyňa Cigániková.
Mihál, Jozef, poslanec NR SR (2016-06-16):
Ďakujem, pán predsedajúci. Vážený pán predsedajúci, vážené panie poslankyne, vážení páni poslanci, ctení prítomní, na úvod mi dovoľte, aby som vyslovil svoju a nielen svoju žiadosť o odvolanie Roberta Kaliňáka z funkcie z dôvodu, je to jasný dôvod, krytie daňových podvodov, krytie práčok špinavých peňazí. Ďakujem. No a teraz k spravodajskej informácii. V súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 138. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj podľa legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 132 z 30. mája 2016 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Zároveň za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona prerokovali výbory do 5. septembra 2016 a gestorský výbor do 6. septembra 2016. Pán predsedajúci, ďakujem, skončil som, prosím, otvorte všeobecnú rozpravu.
Kollár, Boris, predseda NR SR (2021-05-06):
Prosím, prezentujme sa a hlasujeme. (Hlasovanie.) Prítomných 123 poslancov, za 35, proti 6, zdržalo sa 81, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 47 schváleného programu, ktorým je prvé čítanie o návrhu poslancov Kotlebu, Beluského, pani poslankyne Sulanovej a Mizíka na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 493). Prosím spravodajcu z výboru pre sociálne veci poslanca Milana Mazureka, aby hlasovanie uviedol. [Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 493.]
Košútová, Magda, poslankyňa NR SR (2012-07-26):
Ďakujem pekne za slovo, pán predseda. Návrh uznesenia Národnej rady Slovenskej republiky z 26. júla 2012: Národná rada súhlasí s návrhom vlády Slovenskej republiky, že vládny návrh zákona, ktorým sa dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpôr v poľnohospodárstve a rozvoji vidieka prerokuje v skrátenom legislatívnom konaní na 4. schôdzi Národnej rady Slovenskej republiky.
I. Gašparovič, poslanec: (2002-02-13):
J. Migaš, predseda NR SR: Vypnite mikrofón pánu poslancovi. Uplynul čas dve minúty. Limit bol vyčerpaný. Pani poslankyňa Mušková, pani poslankyňa Podhradská. Nech sa páči.
P. Hrušovský, podpredseda NR SR: (2001-11-07):
(Hlasovanie.) Prítomných je 108 poslancov, za 44, proti 35, zdržalo sa 28, nehlasoval 1. Ani tento návrh sme neschválili. E. Dolník, poslankyňa: Vážená Národná rada, jej tretí návrh súvisí s prvým, a keďže prvý sme neschválili, tak je bezpredmetné hlasovať o treťom návrhu.
Podmanický, Ján, poslanec NR SR (2021-05-13):
Pán podpredseda, keď jasne formulujem, tak ako mnohí poslanci v minulosti v iných prípadoch, ako má Národná rada ďalej postupovať... (Prerušenie vystúpenia predsedajúcim.)
Érsek, Árpád, minister dopravy a výstavby SR (2017-05-19):
Ďakujem. To nebola otázka, ale konštatovanie.
Pellegrini, Peter, podpredseda NR SR (2020-09-24):
Pán minister, chcete reagovať? (Reakcia ministra: „Nie. Ďakujem.“ ) Ďakujem pekne. Poprosím, aby ste tlmočili potom pánovi ministrovi doplňujúcu otázku pána poslanca. Ďalšou otázkou v poradí je otázka pani poslankyni Zity Pleštinskej adresovaná je ministrovi dopravy a výstavby Slovenskej republiky Andrejovi Doležalovi, čiže opäť poprosím pána ministra Korčoka, a táto otázka znie: „Nitra je pomerne veľkým študentským mestom, ale stále mu chýba priame vlakové spojenie, ktoré by prepojilo Nitru s Banskou Bystricou a Bratislavou, a ktoré by pomohlo odľahčiť dopravnú situáciu Bratislavy. Dnes je cestovanie vlakom z Nitry do Bratislavy jednak cenovo drahšie ako cestovný lístok autobusom, ale hlavne cesta trvá oveľa dlhšie. Plánuje ministerstvo dopravy a výstavby a ŽSSK v tejto oblasti nové riešenia, prípadne nové projekty?“ Nech sa páči, pán minister.
Blaha, Ľuboš, poslanec NR SR (2014-11-09):
Ďakujem pekne. Pán premiér, veľmi smutne sa počúvalo, keď ste hovorili o tom, ako slovenská pravica rozkradla Slovensko. Robila to systematicky a robila to tak, že na Slovensku naozaj nezostal kameň na kameni. To je tragédia, čo sa tu dialo počas vlád Mikuláša Dzurindu a Ivety Radičovej. Vy ste vymenovali hádam všetkých, všetkých ľudí, ktorí dneska sedia v opozícii. Mám pocit, že keby ste z nich menovali iba tých, ktorí nie sú v ničom namočení, bol by to kratší zoznam a bolo by to oveľa rýchlejšie, pretože každý z týchto pánov je v niečom namočený. A nepredstavujú žiadnu morálnu autoritu, aby mohli oni niekoho hodnotiť. To je tá tragédia. Viete, ten politický trend, ktorý ste spomínali, že dneska už opozíciu nereprezentujú štandardné, normálne konzervatívne či liberálne politické strany, ale Hlina a Matovič, to sú lídri opozície. Tí prednášajú práve tie odvolávačky či už pána Richtera alebo teraz pána premiéra. Sú to Hlina a Matovič, Laurel a Hardy slovenskej opozície. Takto ste skončili, páni kolegovia. To je naozaj tragédia, že slovenská pravica sa dostala na takéto dno, viete, lebo ja si vážim skutočných liberálov a vážim si skutočných konzervatívcov, tak ako si pán Chren váži skutočných sociálnych demokratov. Ale na Slovensku si z nich nie je koho vážiť.
Glváč, Martin, podpredseda NR SR (2017-05-18):
Ďakujem. Pýtam sa členov vlády, či niektorý z nich chce odpoveď na interpelácie poslancov ihneď. Nie je tomu tak. Vyhlasujem tento bod programu za skončený. Vážené panie poslankyne, vážení páni poslanci, pokračujeme v rokovaní siedmeho dňa 17. schôdze Národnej rady Slovenskej republiky v prerušenej rozprave v prvom čítaní o návrhu poslancov Beblavého a Mihála na vydanie zákona, ktorým sa mení a dopĺňa Zákonník práce (tlač 544). Prosím poslanca Miroslava Beblavého, aby zaujal miesto pre navrhovateľov, a spravodajkyňu z výboru pre sociálne veci poslankyňu Soňu Gaborčákovú, aby zaujala miesto určené pre spravodajcov. Do rozpravy je písomne prihlásená poslankyňa Jana Kiššová za klub SaS, ďalej sú ešte písomne prihlásení poslanci Marián Kéry a Jozef Mihál. Nech sa páči, pani poslankyňa Kiššová. (Pokračovanie rokovania o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 544.)
P. Minárik, poslanec: (2007-05-16):
Pán poslanec Jarjabek, ak si myslíte, že som to robil preto, lebo sa blížia voľby v KDH, potom si myslíte, že táto moja rétorika k tomuto návrhu je asi volebne atraktívna, ale potom by ju určite nepriniesol do tohto parlamentu SMER, pretože to je spôsob robenia politiky váš, a nie náš, robiť len kvôli atraktivite niektoré veci. A posledné sa pristavím pri pánovi kolegovi Madejovi, podľa ktorého som útočil na odbory. Nuž, neútočil som, ja som len pomenoval tých, ktorí sú primárne za to, čo tu máme, zodpovední, pretože to priniesli viac oni ako vláda.
Sulík, Richard, predseda NR SR (2011-03-29):
Ďakujem. Pán poslanec Matovič vystúpi ako posledný ústne prihlásený rečník v tejto rozprave, nech sa páči.
Bugár, Béla, podpredseda NR SR (2017-12-05):
Páni poslanci, chcem vás upozorniť, že po pánovi poslancovi Kvorkovi som uzavrel možnosť sa prihlásiť do rozpravy. Ešte som povedal aj toľko, že pán poslanec Nemky nedopatrením teda zatlačil procedurálny návrh, takže ide na koniec. Ale vzhľadom k tomu, že je tu taká dobrá nálada, takže, pán poslanec Simon, máte slovo, nech sa páči.
Blaha, Ľuboš, podpredseda NR SR (2024-05-09):
Na vaše vystúpenie, pani ministerka, evidujem päť faktických poznámok. Ako prvý sa prihlásil pán poslanec Oskar Dvořák. Nech sa páči.
Jurinová, Erika, podpredsedníčka NR SR (2015-03-12):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.
P. Paška, predseda NR SR: (2010-02-02):
(Hlasovanie.) 139 prítomných, 84 za, 54 sa zdržalo, 1 nehlasoval. Schválili sme vládny návrh zákona o podmienkach uvedenia chemických látok a chemických zmesí na trh. Pán poslanec, budete uvádzať teraz ešte niekoľko hlasovaní a prvé bude hlasovanie o návrhu uznesenia k návrhu na vyslovenie súhlasu Národnej rady Slovenskej republiky s dočasnou Dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane . Je to tlač 1400.
Zmajkovičová, Renáta, podpredsedníčka NR SR (2014-09-19):
Ďakujem, pán spravodajca. Otváram všeobecnú rozpravu. Do rozpravy som dostala jednu písomnú prihlášku. Pán poslanec Jozef Mikloško, pán poslanec sa nenachádza v sále, takže stráca poradie, keďže nie je, takže. A v tejto chvíli vyhlasujem ústnu rozpravu. Hlási sa niekto do rozpravy ústne? Nie je tomu tak. Ukončujem možnosť prihlásiť sa do rozpravy ústne a vyhlasujem ju za skončenú. Prerušujem rokovanie o tomto bode programu. Nasleduje druhé čítanie o návrhu na vyslovenie súhlasu Národnej rady Slovenskej republiky s Dohodou, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej . Návrh vlády má parlamentnú tlač 1128 a spoločná správa výborov je ako tlač 1128a. Návrh vlády odôvodní minister zahraničných vecí a európskych záležitostí Miroslav Lajčák. Nech sa páči, ujmite sa slova.
A. Bobrík, poslanec: (2008-05-15):
A na druhej strane daň. Nie je to daň. Daň je opakujúca sa dávka, ktorú platíte neustále. Je to poplatok, ktorý zaplatíte za jednorazové vyňatie a tým táto náležitosť končí. Je to poplatok, ktorý sa, samozrejme, využíva potom na ďalšie účely zúrodňovania alebo zlepšovania spravovania pôdy. Ďakujem.
Droba, Juraj, poslanec NR SR (2012-09-19):
Ja len veľmi v skratke. Som rozhodne proti akémukoľvek manierizmu a elitárstvu a podobným veciam. Nie som expert na protokol. Ale pre mňa napríklad exprezident Kováč vždy bude pán prezident. Takisto ako pánovi Dzurindovi vždy rád poviem pán premiér. Takže ja v tom až taký veľký problém nevidím a môžeme sa dohodnúť, asi to je naozaj hlavolam skôr pre jazykovedcov, že čo s tým. Osobne si určite nepotrpím na to, keď už raz poslancom nebudem, aby ma niekto tituloval názvom poslanec. Ale minimálne u prezidenta a u veľvyslanca sa mi to zdá byť celkom náležité. Ďakujem.
Paška, Pavol, predseda NR SR (2014-05-29):
Pán poslanec Fecko.
Danko, Andrej, predseda NR SR (2016-09-09):
Ďakujem. Ešte, pán poslanec Klus Martin, procedurálny návrh.
Mizík, Stanislav, poslanec NR SR (2018-10-22):
Ďakujem za slovo. Tak čítam aj rozmýšľam s porozumením a už dosť dlho vás poznám, vašu liberálnu časť politického spektra, že čo poviete, to je kamufláž. Vaša reč je kamufláž. Pod pláštikom dobrého robíte len kamuflážne ťahy. Vy ste hovorili o šičke z Kysúc. Ja som hovoril o ženách z Gemera, ktoré žijú zo sociálky a muž drie za minimálku a deti študujú. A naozaj študujú. Poznám rodinu, kde osem detí úplne, deväť, pardon, deväť detí v pohode študuje a príjem tam je skoro nulový a dá sa to, zvládajú to, ale to som povedal jedno také príslovie: „kde je vôľa, tam je cesta“. Ďakujem za slovo.
Viskupič, Marián, poslanec NR SR (2023-05-24):
Ďakujem za slovo. Vážený pán predsedajúci, kolegyne, kolegovia, dovoľte mi prosím predniesť informáciu o výsledku prerokovania návrhu poslanca Národnej rady Slovenskej republiky Milana Krajniaka na prijatie uznesenia Národnej rady o schválení posunutia termínu na predloženie návrhu rozpočtu verejnej správy na roky 2024 až 2026. Predseda Národnej rady svojím rozhodnutím č. 1797 z 23. mája 2023 pridelil návrh pána poslanca Milana Krajniaka na prerokovaniu výboru pre financie a rozpočet. Predseda Národnej rady zároveň určil, aby výbor pre financie a rozpočet bol gestorský a pripravil na schôdzu Národnej rady informáciu o výsledku prerokovania uvedeného návrhu vo výbore. K uvedenému návrhu bola zvolaná 131. schôdza výboru pre financie a rozpočet na 23. mája 2023. Výbor pre financie a rozpočet o návrhu nerokoval, pretože nebol uznášaniaschopný. Z 10 členov výboru boli v čase rokovania o uvedenom návrhu prítomní len dvaja členovia výboru. Predseda výboru pre financie a rozpočet Marián Viskupič prevzal úlohu spravodajcu, aby na schôdzi Národnej rady informoval o výsledku prerokovania návrhu vo výbore, a teda navrhol, aby som navrhol Národnej rade postup pri hlasovaní podľa príslušných ustanovení zákona č. 350/1996 Z. z. o rokovacom poriadku Národnej rade Slovenskej republiky. Pán predsedajúci, ďakujem, skončil som, prosím, otvorte rozpravu.
Heger, Eduard, poslanec NR SR (2019-06-18):
Ďakujem pekne, pán predsedajúci. Nebudem žartovať. Ja len kratučko. Chcem sa opýtať, jednak sme v druhom čítaní, čiže je to také technickejšie, možno to bude príliš technické, ale chcem sa opýtať, pozeral som na tú dôvodovú správu, a teda vidíme to tam, tú sumu, ktorá bude radovo 57 mil. Najnosnejšie sú teda tie dva roky, 2020 a ´21, ak sa nemýlim. Momentík, ja si to tu nalistujem. A ak by som vás mohol poprosiť, pán minister, chcem sa opýtať, že ako budú teda tie peniaze použité, lebo vidím tu teda, že, samozrejme, sú to aj, ak sa nemýlim, tak sú to peniaze aj z európskych fondov, a teda je to elektronizácia služieb Národného inšpektorátu práce, komplexný analytický nástroj na podporu ekonomickej regulácie, online procesy eZdravia, zefektívnenie štátneho dozoru v starostlivosti o životné prostredie. A zaujímalo by ma teda, že koľko z tých peňazí pôjde do nejakých nových technológií, koľko pôjde fyzicky na ľudí a ako to je vyriešené z hľadiska tej informatizácie verejnej správy, ktorú teda tu často diskutujeme s pánom Rašim, že či to je koordinované alebo či toto je ešte sólo akcia. Čiže toto by ma zaujímalo, že ako to je na seba naviazané, a taktiež teda, že čo teda za tie peniaze budeme, čo za tie peniaze dostaneme, ak sa to nejak tak podrobnejšie, kratučko. Ako hovorím, je to taká technikália, ak by ste to aj v tomto momente nevedeli, tak by sa to dalo potom doposlať, tak by som to privítal. Len, lebo v tej dôvodovej správe je to tak akože všeobecnejšie vypísané, takže toto som si tam len všimol. Lebo povedzme si na rovinu, 57 mil. nie je malý peniaz a vieme, že pri tej informatizácii práve ten biľag bol v minulosti, že si každý obstaral svoje systémy, a napriek tomu, že sa peniaze míňali, tak tá efektivita bola nízka, aj keď vy ste teraz povedali, že malo by to tam byť s najväčšou efektivitou, tak, dobre, povedzme. Takže len keby ste vedeli toto, ak tam máte nejaké v podkladoch, tak by som bol vďačný, takže to bola len taká malá vsuvka k tomu, veľkej sume 57 mil. Ďakujem pekne.
Senko, Ján, poslanec NR SR (2019-05-13):
Ďakujem za slovo, pán podpredseda. Prosím, pán predsedajúci, aby ste dali hlasovať o tom, že Národná rada sa uzniesla (zaznievanie gongu) v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2023-02-14):
Na vystúpenie pána Mičovského tri faktické poznámky, končím možnosť prihlásiť sa s ďalšími. Ako prvá pani poslankyňa Monika Kozelová.
Danko, Andrej, predseda NR SR (2017-09-05):
Ďakujem. Otváram všeobecnú rozpravu, do rozpravy som dostal písomnú prihlášku, za poslanecký klub OĽANO pán poslanec Eduard Heger. Nech sa páči, pán poslanec.
Jurinová, Erika, podpredsedníčka NR SR (2013-12-06):
Ďakujem pekne, pán poslanec, za vaše vystúpenie. Faktické poznámky na vystúpenie nie sú, takže poprosím... (Hlasy z pléna.) Nedá sa prihlásiť? (Hlasy v sále.) Takže ja vidím pána poslanca Mikloška a pána poslanca Šucu ako prihlásených do faktických. Ukončujem možnosť prihlásiť sa s faktickou. Nech sa páči, pán poslanec Mikloško.
Žiga, Peter, podpredseda NR SR (2023-12-19):
Pán poslanec Grendel.
M. Číž, podpredseda NR SR: (2007-12-05):
Teraz dávam slovo spoločnej spravodajkyni z výboru pre sociálne veci a bývanie poslankyni Milade Belásovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Kotleba, Marian, poslanec NR SR (2018-05-25):
Miňo, som rád, že si teda namiesto mňa prečítal ten zoznam. Tam ešte ďalej nasledoval zoznam angažovaných jednotlivcov, ktorí ešte ako osoby fanaticky teda sa vyjadrujú za vraždenie tých nenarodených detí. Sú to, ako povedal aj Miňo pred chvíľkou, presne tí istí ľudia, ktorí na jednej strane nazývajú možnosť zabiť nenarodené dieťa obrovským právom a výdobytkom demokracie, na strane druhej nám všetkým sa snažia nanútiť to, že máme nejakú povinnosť prijímať sem nejakých cudzincov, imigrantov, pričom štát sa dnes nevie dostatočne dobre postarať ani o naše vlastné mladé rodiny, o všetkých obyvateľov Slovenskej republiky. A na strane tretej sú to presne tí istí ľudia, presne tí istí ľudia, ktorí podporujú všetkými možnými spôsobmi tieto zvrátenosti, tieto nenormálnosti, tieto úplne proti prirodzenému chápaniu ľudí a vecí otočené, otočené záležitosti. Vidíme to vo všetkých aspektoch života a, žiaľ, títo ľudia sú tiež rozlezení vo všetkých častiach, alebo vo všetkých sférach našej spoločnosti. A aj keď mnohí, možno to z toho zoznamu bolo dobré vypichnúť, aj keď mnohí sa sami nazývajú ako aktivisti mimovládnych organizácií, resp. mimovládni aktivisti, tak svoje životy žijú a sú financovaní z vládnych peňazí, pretože mnohí títo ľudia sú zamestnancami štátu. Mnohí títo ľudia sú zamestnancami vládnych organizácií a, žiaľ, mnohí sú aj členmi rady vlády Slovenskej republiky. To znamená, navonok sú to mimovládni aktivisti, peniaze dostávajú od vlády a v rámci rady vlády ešte rozprávajú o tom, čo je normálne a čo by podľa nich malo byť do spoločnosti zavedené. A toto je na tom to najväčšie nebezpečenstvo.
Sulanová, Magdaléna, poslankyňa NR SR (2021-12-08):
Ďakujem pekne. Ja sa chcem poďakovať pánu poslancovi Beluskému za skutočne zhrňujúcu analýzu pozmeňujúceho návrhu a za konštruktívne návrhy alebo vylepšenia, respektíve zhodnotenia reálnosti jednotlivých aj teda aj návrhu SMER-u. A z celej tej škály, čo, o čom sa zmienil, by som chcela vyzdvihnúť, že poukázal na to, že veľmi veľa ľudí, a hlavne tých ľudí, ktorí sú nad 60, sa nemôžu dať zaočkovať, keď si chcú zachrániť život. To je fakt. Ľudia čím sú starší, tým majú viac chorôb, tým majú, tým sú ohrozenejší, a preto by sa nemali dať očkovať. Ja nesúhlasím s vládnou propagandou, ktorá hovorí, že to je najohrozenejšia skupina. To je pravda, ale nesúhlasím s tou druhou časťou, že z toho vyplýva, že sa majú dať očkovať. Práve preto sa pozrite, koľko ľudí, koľko mŕtvych ľudí bolo v domovoch dôchodcov, jak sa dali, jak začalo sa očkovať na jar, proste zomierali, ale uvádzalo sa, že na covid. Aj to, kopec osôb, konkrétnych prípadov poznám. Takže som veľmi rada, že sa toto zdôraznilo. Berte na to ohľad, prestaňte si dávať domáce úlohy, že všetci dôchodcovia, všetci nad 60 sa musia dať zaočkovať, pretože ich nechránite, ale ohrozujete ich životy. Ďakujem.
Blaha, Ľuboš, podpredseda NR SR (2024-05-22):
Ako ďalší sa do rozpravy prihlásil pán poslanec Juraj Krúpa za poslanecký klub SaS, ale nevidím ho tu, takže prepadáva. Pani poslankyňa Veronika Remišová za klub SLOVENSKO, takisto tu nie je, prepadáva. Pani poslankyňa Zuzana Števulová za klub Progresívne Slovensko, nech sa páči, máte slovo.
Hrnčiar, Andrej, podpredseda NR SR (2016-06-22):
Prosím, prezentujme sa a hlasujme. (Hlasovanie.) Prítomných 137, za 53, proti 4, zdržalo sa 80. Konštatujem, že Národná rada sa uzniesla, že tento návrh ústavného zákona nebol schválený a nebudeme pokračovať v rokovaní o návrhu. Prosím spravodajcu z výboru pre financie a rozpočet poslanca Jozefa Rajtára, aby uviedol hlasovanie o bode 27 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 39/1993 Z. z. o Najvyššom kontrolnom úrade (tlač 147). Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a ktorým sa menia a dopĺňajú niektoré zákony , tlač 147.)
P. Paška, predseda NR SR: (2008-05-21):
(Hlasovanie.) 142 prítomných, 100 bolo proti, 6 boli za, 36 sa zdržalo. Tento návrh sme neschválili.
Fecko, Martin, poslanec NR SR (2016-06-16):
Ďakujem pekne. Pani kolegyňa, myslím, že si to vystihla, že je to tá oblasť, respektíve doba neslobody, ktorá tu bola. A je to Ústav pamäti národa, pamäti, ešte raz hovorím, národa, nie nepamäti. A mal by byť zastávaný ľuďmi, ktorí ten morálny kredit majú. A myslím si, že ďalšie generácie, ktoré prídu po nás, by nemali zabúdať, čo sme my prežili, možnože kedy sme to mohli zvrátiť a nezvrátilo sa to, teraz myslím na rok 1968, aby sa poučili z chýb, ktoré možnože od vývoja nášho národa sa vyskytli, a aby mali dostatočnú výstrahu pred tým, aby sa tieto chyby neopakovali. Kto sa nepoučí z krízového vývoja vo vývoji národa, bude chybu opakovať. A ako si to už priznala, tak aj VPN-ka určitým spôsobom zlyhala, pretože chcela iba kontrolovať, nie prevziať zodpovednosť na Slovensku a neodstavila členov Komunistickej strany od verejných funkcií, tak to je dôsledok toho, čo dneska tu máme. A, žiaľ, už to uznávajú aj predstavitelia v svojich knihách a svojich pamätiach. Ja vtedy som nebol, ja som štrngal v Prešove a bol som za inú obrodu, akú sme dosiahli po tých dvadsiatich piatich rokoch, a tiež som bol prvý, kto bol vyhodený z roboty, ako 28-ročný inžinier. Povedali mi: „Máš smolu, končíš, lebo si sa vzoprel proti tomu, čo sa v uliciach dialo. To znamená, vzoprel si sa tomu režimu, ktorý bol, a išiel si do ulíc.“ Takže, vážení, každý si spytuje svoje svedomie, kde bol. A Ústav pamäti národa musí túto pamäť národa zachovávať pre ďalšie generácie, vedieť čo sa tu dialo a čo sa diať tu nemá. Ďakujem pekne.
Zmajkovičová, Renáta, podpredsedníčka NR SR (2013-10-23):
Faktické poznámky na vystúpenie pána poslanca nie sú. Ďalším, ktorý vystúpi v rozprave, je pán poslanec Kadúc.
Jurinová, Erika, podpredsedníčka NR SR (2015-02-04):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor. Nech sa páči, pán poslanec Poliačik.
Blanár, Juraj, podpredseda NR SR (2023-06-22):
O slovo požiadal pán spravodajca Juraj Šeliga, po ňom sa pripraví pán poslanec Mičovský. Nech sa páči.
Bugár, Béla, doterajší podpredseda NR SR (2020-03-20):
Vážené pani poslankyne, vážení páni poslanci, konštatujem, že náhradníci na zaniknuté a neuplatňované mandáty poslancov Národnej rady Slovenskej republiky zložili ústavou predpísaný sľub . Platnosť voľby poslancov, ako aj vrátane nastúpenia náhradníkov na zaniknuté a neuplatňované mandáty preskúma potom mandátový a imunitný výbor po jeho zložení. Teraz vyhlasujem päťminútovú prestávku, po ktorej budeme pokračovať v rokovaní ustanovujúcej schôdze. (Päťminútová prestávka.) (Po prestávke.)
Bugár, Béla, podpredseda NR SR (2017-10-10):
Nech sa páči, prezentujme sa a hlasujme. (Hlasovanie.) Prítomných 134, za 52, proti 53, zdržalo sa 27, 2 nehlasovali. (Pozn. red.: Návrh nebol schválený.) Takže, panie poslankyne, páni poslanci, pristúpime k prvému bodu programu, ktorým je druhé čítanie o vládnom návrhu zákona, ktorým sa dopĺňa zákon č. 580/2004 Z. z. o zdravotnom poistení (ruch v sále) – tichšie, páni poslanci – a o doplnení zákona č. 95/2002 Z. z. o poisťovníctve (tlač 626). Spoločnú správu máte v tlači 626a. Teraz prosím pána ministra zdravotníctva Tomáša Druckera, aby vládny návrh zákona odôvodnil. Nech sa páči. (Rokovanie o vládnom návrhu zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 626.)
Laššáková, Jana, podpredsedníčka NR SR (2014-09-23):
Pán poslanec Osuský.
Mizík, Stanislav, poslanec NR SR (2018-11-28):
Ďakujem za slovo. Pani Zimenová, toto nie je pesimistický pohľad na svet. Ľudský druh Homo sapiens naprieč celou históriou je silne teritoriálny druh. Vždy si každá skupina tohto druhu bránila svoje teritórium pred inou kultúrne či nábožensky inou skupinou, ktorá chcela obsadiť jej územie. Ako vieme z histórie, aj územie Európy čelilo nájazdom cudzích kultúr. Posledné také väčšie obdobie bola okupácia Európy Osmanskou – musulmanskou – ríšou. Obyvatelia Európy sa hrdinsky bránili, až nakoniec aj naši predkovia tento cudzí element vyhnali. Zomreli pri tom státisíce ľudí, státisíce bolo odvlečených do otroctva. Teraz tento pakt chce globálne bez vojny nanútiť národom cudzie národy. Keby som to povedal takto, aj vy ste teritoriálny človek, aj každý v tejto sále. Chránime si svoje teritórium. Zamkýname si byty, máme psov. Ochranka parlamentu chráni svoje teritórium, dnu pustí návštevníkov a potom sa im porúča. Toto isté by mal robiť každý národný štát. Ďakujem za slovo.
Sulík, Richard, predseda NR SR (2011-06-02):
Prepáčte, pani poslankyňa. Poprosím kolegu Sidora, ktorý sa usilovne skrýva pod lavicou, keby netelefonoval. Ďakujem pekne. (Smiech v sále a potlesk.) Nech sa páči, pokračujte.
Kalist, Peter, poslanec NR SR (2011-05-19):
Prosím, pán predsedajúci, aby ste dali hlasovať o tom, že sa Národná rada Slovenskej republiky uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mikloš, Ivan, podpredseda vlády a minister financií SR (2011-10-18):
Ďakujem pekne. Vážený pán predseda, vážené panie poslankyne, páni poslanci, vládny návrh zákona, ktorým sa mení a dopĺňa zákon o cenných papieroch a investičných službách vypracovalo ministerstvo financií v súlade s plánom legislatívnych úloh vlády Slovenskej republiky. Zámerom predkladaného vládneho návrhu je predovšetkým implementácia viacerých smerníc Európskeho parlamentu a Rady, ktorých cieľom je v súvislosti s implementáciou smernice o prospekte znížiť administratívnu záťaž kladenú na subjekty, uskutočňujúce verejnú ponuku cenných papierov s cieľom zvýšiť ich konkurencieschopnosť. Vládny návrh zákona okrem zjednodušenia postupov pre emitentov pri uskutočňovaní verejnej ponuky cenných papierov zabezpečuje zvýšenie úrovne ochrany investorov a zabezpečuje, aby poskytované informácie boli dostatočné a primerané na uspokojovanie potrieb drobných investorov, najmä v súvislosti turbulenciami na finančných trhoch. Poskytovanie úplných údajov, týkajúcich sa cenných papierov a ich emitentov, je kľúčovým faktorom pri ochrane investorov. Cieľom zmien vládneho návrhu zákona v súvislosti s implementáciou smernice Omnibus I je posilnenie medzinárodnej koordinácie dohľadu nad finančným trhom a súvisí so vznikom nového európskeho systému orgánov pre finančný dohľad v oblasti bankovníctva, cenných papierov a poisťovníctva a dôchodkového poistenia zamestnancov, ktorý má zabezpečiť zvýšenie kvality a konzistentnosti vnútroštátneho dohľadu a posilnenie dohľadu nad cezhraničnými skupinami. Ďakujem za pozornosť.
Danko, Andrej, podpredseda NR SR (2023-12-13):
Poslanec Vašečka.
Nicholsonová, Lucia, poslankyňa NR SR (2015-11-26):
Veľmi pekne vám ďakujem za slovo, pán podpredseda. Dovoľte mi, kolegovia a kolegyne, uviesť, prečo vlastne predkladám predmetný návrh zákona. Cieľom predloženého návrhu je zmierniť súčasnú úpravu posudzovania a zisťovania príjmu na účely poskytovania peňažného príspevku na kompenzáciu sociálneho dôsledku ťažkého zdravotného postihnutia. Podľa dnes platného a účinného zákona sa za príjem na účely poskytovania peňažných príspevkov na kompenzáciu sociálneho dôsledku ťažkého zdravotného postihnutia nepovažujú podpora alebo príspevok poskytnutý z prostriedkov nadácie a občianskych združení, teda neziskových organizácií a neinvestičných fondov, vrátane nepeňažného plnenia. Takto nastavená právna konštrukcia teda nezahŕňa podporu, príspevky alebo jednorazové dary poskytnuté inými právnickými osobami, čo v praxi znamená, že nezištne a s dobrým úmyslom poskytnutá podpora, príspevok alebo jednorazový dar od inej právnickej osoby sa za príjem považujú, čo pozíciu žiadateľa zhoršuje. V odborných kruhoch sa možno stretnúť s akceptovateľným argumentom, že dary od iných právnických osôb než nadácií a občianskych združení, neziskových organizácií a neinvestičných fondov môžu v niektorých prípadoch maskovať mzdu za čiernu prácu. Preto v snahe eliminovať tento argument sa predkladatelia rozhodli zúžiť okruh poskytnutých darov iba na jednorazové dary. Veľmi pekne ďakujem za pozornosť.
Panáček, Milan, poslanec NR SR (2019-09-18):
Ďakujem pekne za slovo. Pán, pána kolegu sa chcem spýtať, odkiaľ sa domnieva, že on má to morálne právo súdiť, kto je, kto nie je oprávnený. Pamätám si vaše vystúpenia aj na zastupiteľstve Trenčianskeho samosprávneho kraja, ako ste im chceli strašne pomáhať, ako ste ich chceli zachraňovať. Teraz, keď máte tú možnosť aspoň to nejak čiastočne riešiť alebo dať nejaké riešenie, tak ste, ak som to dobre pochopil, a priori proti. Tak potom neviem, že či ste doľava, doprava, zelený, červený, modrý, vyjadrite sa k tomu, prosím vás.
D. Čaplovič, podpredseda vlády SR: (2010-01-20):
Treba celú túto diskusiu, a vždy som to presadzoval a presadzoval som to aj v stanovisku vlády, aby sa preniesla z politických invektív do odbornej oblasti. Očakával som aj od pána exministra Pada, poslanca Pada, aby v tejto rovine viedol svoje kritické pripomienky po odbornej stránke a nemiešal hrušky s jablkami. To je po prvé. Po druhé. Pán Lipšic, ja skutočne, ale musím to už raz povedať, ja vám donesiem naozaj zrkadlo a toho zrkadla sa môžete opýtať: Kto je najlepší, najkrajší a najrozumnejší politik na svete? – Pán Lipšic. Ďakujem. (Potlesk.)
J. Halecký, poslanec: (2007-09-12):
To znamená, že ešte rozhodujúcejšia bude zóna fakultných nemocníc, ostatných nemocníc, ale aj ambulantných poskytovateľov zdravotných činností, aby tiež zracionalizovali spotrebu týchto verejných zdrojov. Pokladám za ešte dôležitejšie a rozhodujúce, ktoré predpokladám, že bude musieť byť zrealizované, a to je výška odvodov zo 4 na 5 %, pretože ani týmto dnes proklamovaným uznesením nedospejeme k tomu, že budú vyššie zdroje v zdravotníctve a že zdravotníctvo bude lepšie fungovať. Takže považujem tento návrh zákona za snahu o racionalizáciu na zdravotníckom úseku, čo nemožno považovať za chybu. Chcel by som sa opýtať pána poslanca Štefanca, či považuje tento návrh zákona z hľadiska ekonomického za prínos pre zdroje v zdravotníctve alebo nie? Ďakujem.